/* KUMM/2011/0485 finali */ RAPPORT MILL-KUMMISSJONI LILL-PARLAMENT EWROPEW U LILL-KUNSILL DWAR L-ATTIVITAJIET TAL-GĦOTI U T-TEĦID TA' SELF TAL-UNJONI EWROPEA FL-2010





WERREJ 1. Introduzzjoni 2 2. L-attivitajiet tal-għoti ta’ self tal-Unjoni Ewropea 2 2.1. Ħarsa ġenerali 2 2.2. Il-faċilità tal-BtP (Bilanċ tal-Pagamenti) 2 2.2.1. Il-karatteristiċi ewlenin tal-faċilità tal-BtP 2 2.2.2. L-Operazzjonijiet tal-BtP fl-2010 3 2.3. Il-faċilità tal-MFA 4 2.3.1. Il-karatteristiċi ewlenin tal-MFA 4 2.3.2. L-operazzjonijiet tal-MFA fl-2010 5 2.4. Il-faċilità tal-Euratom 5 2.4.1. Il-karatteristiċi ewlenin 5 2.4.2. L-operazzjonijiet tal-Euratom fl-2010 6 2.5. Ir-rispons tal-UE għall-kriżi tad-dejn sovran fiż-żona euro 6 2.5.1. Il-miżuri deċiżi għall-Greċja 6 2.5.2. Il-Mekkaniżmu Ewropew ta' Stabbilizzazzjoni Finanzjarja (EFSM) 7 2.5.3. Il-Faċilità Ewropea ta’ Stabbiltà Finanzjarja (EFSF) 8 2.5.4. Operazzjonijiet bil-parteċipazzjoni tal-EFSM 8 3. L-attivitajiet ta’ teħid ta' self tal-Unjoni Ewropea 9 3.1. Deskrizzjoni 9 3.2. BtP 9 3.3. MFA 10 3.4. Euratom 10 4. Il-bank ewropew tal-investiment 11 4.1. L-Attivitajiet ta’għoti ta' self tal-BEI 11 4.2. L-attivitajiet ta’ teħid b’self tal-BEI 11 INTRODUZZJONI Id-deċiżjonijiet tal-Kunsill li jistabbilixxu l-istrumenti varji ta’ self tal-Unjoni Ewropea jeħtieġu li kull sena, il-Kummissjoni tinforma lill-Parlament Ewropew u lill-Kunsill, dwar l-użu li jsir minn dawn l-istrumenti. Sabiex jiġu ssodisfati dawn ir-rekwiżiti ta’ informazzjoni, dan ir-rapport jiddeskrivi l-operazzjonijiet ta’ self (sezzjoni 2) għal kull wieħed mill-oqsma kkonċernati kif ukoll l-attivitajiet ta’ self rispettivi (sezzjoni 3). Huwa jinkludi l-appoġġ għall-bilanċ tal-pagamenti (BtP) lill-Istati Membri li mhumiex fiż-żona euro[1], l-għajnuna makrofinanzjarja (MFA) pprovduta mill-Unjoni Ewropea lil pajjiżi terzi, l-attivitajiet tal-Euratom u l-miżuri finanzjarji meħuda sabiex jirrispondu għall-kriżi ta’ dejn sovran fiż-żona euro. Sabiex tingħata stampa sħiħa tal-attivitajiet tal-UE, is-sezzjoni finali tipprovdi sommarju ġenerali tal-attivitajiet ta’ teħid u għoti ta’self tal-Bank Ewropew tal-Investiment (BEI) fl-2010. L-ATTIVITAJIET TAL-GħOTI TA’ SELF TAL-UNJONI EWROPEA Il-Kummissjoni tipprovdi appoġġ finanzjarju għall-pajjiżi terzi u għall-Istati Membri permezz ta’ bażijiet legali differenti, skont iż-żoni ġeografiċi kkonċernati u l-għanijiet mixtieqa. Ħarsa ġenerali L-operazzjonijiet finanzjarji amministrati mill-Kummissjoni permezz ta’ deċiżjonijiet varji tal-Kunsill ġeneralment jieħdu l-forma ta’ għoti ta' self bilaterali. Dawn huma ffinanzjati mis-swieq kapitali bil-garanzija tal-baġit tal-UE. Il-faċilità tal-BtP (Bilanċ tal-Pagamenti) L-għajnuna tal-BtP tieħu l-forma ta’ self fuq perjodu ta’ żmien medju pprovdut mill-Unjoni u ġeneralment tiġi pprovduta flimkien ma’ finanzjament ipprovdut mill-Fond Monetarju Internazzjonali (FMI) u mutwanti multilaterali oħra, bħall-BEI, il-BERŻ jew il-Bank Dinji, jew għajnuna bilaterali mill-Istati Membri. Il-karatteristiċi ewlenin tal-faċilità tal-BtP Il-faċilità hija eċċezzjonali fin-natura tagħha u tiġi mobilizzata fuq il-bażi ta’ każ b’każ permezz ta’ deċiżjoni tal-Kunsill.Il-benefiċjarji potenzjali huma l-Istati Membri barra miż-żona euro li qegħdin jiffaċċjaw diffikultajiet serji ta’ bilanċ tal-pagamenti. L-għajnuna hija ta’ natura makroekonomika (jiġifieri mhijiex marbuta ma’ użu speċifiku tal-fondi bħal fil-każ ta’ għajnuna għal proġett). Tiġi rilaxxata bil-patt li jiġu sodisfatti kundizzjonijiet tal-politika ekonomika u għandha l-għan li ttaffi x-xkiel finanzjarju estern globali tal-Istati Membri riċevituri u tirrestawra l-vijabbiltà tal-bilanċ tal-pagamenti. Tali kundizzjonijiet tal-politika jiġu miftiehma mill-Kummissjoni wara konsultazzjoni mal-Kumitat Ekonomiku u Finanzjarju (KEF) u l-Istat Membru f’memorandum ta’ fehim iffirmat qabel l-implimentazzjoni tal-ftehimiet ta’ self. L-għajnuna tirfed l-implimentazzjoni ta’ miżuri ta’ aġġustament iddisinjati biex isolvu dawn id-diffikultajiet. Il-verifika ta’ tali miżuri hija kundizzjoni għall-iżborż ta’ aktar pagamenti taħt dan is-self. Minn meta bdiet il-faċilità fl-1975[2], twettqu bosta operazzjonijiet mill-Komunità bil-għan li tappoġġa l-bilanċ tal-pagamenti tal-Istati Membri li kienu f’theddid finanzjarju jew f’diffikultajiet partikolari. Dawn l-operazzjonijiet kienu jikkonsistu minn għoti ta' self iffinanzjat permezz ta' teħid ta’ self mill-Komunità. L-intensità tal-kriżi finanzjarja internazzjonali (li bdiet fl-2007/2008) ħolqot il-ħtieġa li terġa’ tiġi attivata l-faċilità tal-BtP. Barra minn hekk, iż-żieda fl-għadd ta’ Stati Membri eliġibbli wara t-tkabbir u d-deterjorament tas-sitwazzjoni ekonomika f’ħafna minnhom wasslet għal żieda fil-limitu massimu tal-għoti ta’ self tagħha biex tirrispondi għall-ħtiġijiet potenzjali. B’mod partikolari, il-limitu massimu żdied f’Diċembru 2008[3] minn EUR 12-il biljun għal EUR 25 biljun filwaqt li ġiet deċiża żieda ulterjuri għal EUR 50 biljun f’Mejju 2009[4] biex tinżamm il-kapaċità għal reazzjoni malajr għal kwalunkwe domanda ulterjuri għal assistenza għall-BtP. Minn dan il-limitu massimu, sal-31 ta’ Diċembru 2010 ngħata l-ammont ta’ EUR 14.6 biljuni lill-Ungerija[5], lil-Latvja[6] u lir-Rumanija[7]. Tabella 1: is-sitwazzjoni tal-BtP fil-31.12.2010 (f’EUR miljuni) Pajjiż | Ammont deċiż | Ammont żborżat | L-Ungerija | 6,500 | 5,500 | Il-Latvja | 3,100 | 2,900 | Ir-Rumanija[8] | 5,000 | 3,650 | Total | 14,600 | 12,050 | L-Operazzjonijiet tal-BtP fl-2010 Fl-2010, l-ammont totali ta’ EUR 2.85 biljun kien żborżat f’bosta pagamenti. Tabella 2: lista tal-operazzjonijiet ta’ għoti ta' self żborżat skont il-faċilità tal-BtP fl-2010 Pajjiż | Deċiżjoni | Pagament | Data | Ammont f’EUR miljuni | Il-Latvja | 2009/290/KE | it-tielet (3) | 11/03/2010 | 500 | ir-raba’ (4) | 20/10/2010 | 200 | Ir-Rumanija | 2009/459/KE | it-tieni (2) | 11/03/2010 | 1,000 | it-tielet (3) | 22/09/2010 | 1,150 | Total | 2,850 | Rigward l-implimentazzjoni ta’ operazzjonijiet fis-seħħ tal-BtP: - il-perjodu ta’ disponibiltà tal-assistenza finanzjarja lill-Ungerija skada f’Novembru 2010. Bħala konsegwenza, l-aħħar EUR 1 biljun tal-faċilità mhuwiex sejjer jiġi żborżjat. Fir-rigward tal-Latvja, għad hemm EUR 200 miljun disponibbli sa Jannar 2012, iżda l-Istat Membru ma għandux intenzjoni li jitlobhom. Konsegwentement, EUR 1.2 biljuni mhumiex sejjer jiġu żborżati taħt l-operazzjonijiet attwali tal-BtP. - Barra minn hekk, ir-raba’ (4) pagament ta’ EUR 1.2 biljuni għar-Rumanija ġie żborżat f’Marzu 2011, u l-ħames (5) u l-aħħar pagament ġie żborżat f’Ġunju 2011. Il-faċilità tal-MFA Informazzjoni dettaljata dwar l-operazzjonijiet tal-MFA tista’ tinstab fir-Rapport annwali tal-Kummissjoni lill-Parlament Ewropew u lill-Kunsill dwar l-implimentazzjoni tal-MFA lill-pajjiżi terzi[9]. Il-karatteristiċi ewlenin tal-MFA L-għan tal-istrument tal-MFA huwa biex jgħin lill-pajjiżi kandidati, kandidati potenzjali u l-pajjiżi ġirien isolvu problemi ta’ bilanċ tal-pagament fuq medda qasira ta’ żmien u jistabbilizzaw il-finanzi pubbliċi, u biex jinkoraġġixxi l-implimentazzjoni tar-riformi strutturali tagħhom. L-MFA hija pprovduta fuq bażi eċċezzjonali u temporanja, u bbażata fuq kundizzjonalità stretta. Hija marbuta ma’ sforzi ta’ aġġustament u ta’ riforma biex jiġi żgurat li l-ekonomiji tal-pajjiżi riċevituri jinġiebu lura lejn triq sostenibbli u ttejjeb ir-reżiljenza tagħhom għal xokkijiet makroekonomiċi futuri. L-operazzjonijiet tal-MFA jikkumplimentaw il-programmi ta’ aġġustament tal-FMI. L-MFA tista’ tieħu l-forma ta’ għotjiet u /jew self. Fir-rigward tal-metodoloġija biex tittieħed deċiżjoni bejn l-użu ta’ self u għotjiet fl-operazzjonijiet individwali tal-MFA, f’Jannar 2011, il-Kummissjoni ssottomettiet nota komprensiva li tikkjarifika l-kriterji wżati lill-Kumitat Ekonomiku u Finanzjarju u li dan approvaha. Il-metodoloġija sejra wkoll tiġi ppreżentata fir-rapport Annwali 2010 tal-MFA. Il-kriterji miftiehma jaqgħu f’żewġ kategoriji wiesa’: il-livell ta’ żvilupp ekonomiku u soċjali tal-pajjiż riċevitur[10] kif ukoll is-sostenibbiltà tad-dejn u l-kapaċità ta’ ripagament tiegħu. Il-kriterji applikati mill-Bank Dinji u l-FMI għall-għoti ta’ assistenza finanzjarja jitqiesu wkoll. L-għotjiet ta' self MFA ġeneralment jiġu żborżati f'diversi pagamenti, hekk kif u meta jintlaħqu miri ta' kundizzjonalità makroekonomiċi. Kull żborż huwa soġġett għal tranżazzjoni ta' teħid ta' self mill-Kummissjoni. F’każ ta’ sitwazzjoni ta’ inadempjenza għaliex il-pajjiż benefiċjarju jkun naqas milli jonora l-obbligi ta’ ripagament tiegħu, il-Kummissjoni tista’ tattiva l-Fond ta’ Garanzija għall-Azzjonijiet Esterni[11] sabiex jiġi żgurat ir-ripagament tas-self korrispondenti meħud mill-Kummissjoni[12]. L-operazzjonijiet tal-MFA fl-2010 L-attivitajiet ewlenin tal-MFA fl-2010 għandhom x’jaqsmu mal-proposti ta’ operazzjonijiet ġodda u ta’ negozjati relatati mal-awtoritajiet rilevanti. Huma jiffukaw fuq dawn li ġejjin: - F’Lulju 2010, il-Parlament Ewropew u l-Kunsill adottaw deċiżjoni biex jipprovdu EUR 500 miljun lill-Ukrajna[13] fil-forma ta’ għotja ta' self. Flimkien ma’ għotja ta' self ta’ EUR 110 miljun permezz ta’ deċiżjoni mill-Kunsill fl-2002, hemm disponibbli total sa massimu ta’ EUR 610 miljun għall-Ukrajna. - Fir-rigward tar-Repubblika tal-Moldova, f’Ottubru 2010 ġiet adottata deċiżjoni biex jiġi pprovdut sa massimu ta’ EUR 90 miljun f’forma ta’ għotja . Fl-2010 ma kien hemm l-ebda operazzjoni żborżata skont il-faċilità ta’ għoti ta' self tal-MFA[14]. Il-faċilità tal-Euratom Il-karatteristiċi ewlenin Il-faċilità ta’ għoti ta' self tal-Euratom tista’ tintuża biex tiffinanzja proġetti fi ħdan l-Istati Membri (id-Deċiżjoni tal-Kunsill 77/270/Euratom) jew f’ċerti pajjiżi terzi (l-Ukrajna, ir-Russja jew l-Armenja) (id-Deċiżjoni tal-Kunsill 94/179/Euratom). Dawn l-għotijiet ta' self huma operazzjonijiet barra mill-baġit li l-Kummissjoni tiffinanzja back to back billi tissellef mis-suq finanzjarju. Bħal fil-każ tal-MFA, il-Kummissjoni tista’ tattiva l-Fond ta’ Garanzija għall-Azzjonijiet Esterni f’każ ta’ inadempjenza. Fl-1990, il-Kunsill stabbilixxa limitu ta’ teħid fuq is-self ta’ EUR 4 biljuni, li minnhom ġew deċiżi u żborżati madwar EUR 3.4 biljuni. Fl-2002 il-Kummissjoni pproponiet żieda fil-limitu ta’ teħid fuq is-self minn EUR 4 biljuni għal EUR 6 biljuni, li dwaru għad ma ntlaħaqx ftehim fil-Kunsill. L-operazzjonijiet tal-Euratom fl-2010 Fl- 2010, ma ttieħdu la deċiżjonijiet dwar għoti ta' self u lanqas ma saru żborżamenti. Ir-rispons tal-UE għall-kriżi tad-dejn sovran fiż-żona euro Minbarra l-kriżi tal-bilanċ tal-pagamenti msemmija f’sezzjoni 2.2, il-kriżi finanzjarja globali u t-tnaqqis fir-ritmu ekonomiku wasslet għal deterjorazzjoni tal-kundizzjonijiet tat-teħid ta’ self ta’ bosta Stati Membri taż-żona euro. Biex jegħlbu d-diffikultajiet b’riżultat tal-kriżi finanzjarja, il-gvernijiet u l-banek ċentrali ta’ dawn l-Istati Membri ħadu miżuri fiskali u monetarji mingħajr preċedent. Madankollu, il-kundizzjonijiet ta’ finanzjament kemm fuq medda qasira kif ukoll fuq medda twila ta’ żmien baqgħu diffiċli. Għalhekk, f’Mejju 2010, il-Kunsill u l-Istati Membri taż-żona euro ħadu deċiżjoni fuq pakkett ta’ miżuri biex tiġi ppreservata l-istabbiltà finanzjarja fiż-żona euro u fl-Ewropa kollha. Il-miżuri deċiżi għall-Greċja Wara talba li saret mill-awtoritajiet Griegi, fit-2 ta’ Mejju 2010, il-Ministri taż-żona euro unanimament qablu li jattivaw l-appoġġ ta’ stabbilità għall-Greċja permezz ta’ għoti ta' self bilaterali mill-Istati Membri l-oħra taż-żona euro, ċentralment miġbur mill-Kummissjoni, skont il-kundizzjonijiet stabbiliti fid-dikjarazzjoni tagħhom tal-11 ta’ April 2010. L-appoġġ kien ipprovdut fil-kuntest ta’ programm konġunt fuq perjodu ta’ tliet snin mal-FMI li jinvolvi pakkett finanzjarju ta’ EUR 110 biljuni biex jgħin lill-Greċja tissodisfa l-ħtiġijiet ta’ finanzjament tagħha. Il-programm kien akkompanjat minn kundizzjonalità qawwija ta’ politika[15] nnegozjata mal-awtoritajiet Griegi mill-Kummissjoni u l-FMI, flimkien mal-BĊE. L-Istati Membri taż-żona euro kkontribwew EUR 80 biljun għall-parti tagħhom[16]. Barra minn hekk, l-FMI laħaq ftehim mal-awtoritajiet Griegi biex jappoġġjaw dan il-programm permezz ta’ arranġament ta’ riżerva ta’ madwar EUR 30 biljun[17]. L-irwol tal-Kummissjoni Skont il-Faċilità ta’ Self Griega, il-Kummissjoni mhijiex qegħda taġixxi bħala mutwanti u lanqas bħala mutwatarja. B’mod partikolari, fil-5 ta’ Mejju 2010, ir-rappreżentanti tal-Istati Membri tal-Unjoni Ewropea ddeċidew li jafdaw lill-Kummissjoni bil-kompiti fir-rigward tal-koordinazzjoni u l-ġestjoni tal-ġbir tal-għoti ta’ self bilaterali kif stabbiliti fi Ftehim Bejn il-Kredituri konkluż fit-8 ta’ Mejju 2010 mill-Istati Membri taż-żona euro li qed jipprovdu l-appoġġ[18]. L-irwol ma jimplikax żieda fin-nefqa tal-Kummissjoni jew ta’ xi intestatura oħra ta’ nefqa taħt il-baġit tal-UE[19]. Il-Mekkaniżmu Ewropew ta' Stabbilizzazzjoni Finanzjarja (EFSM) Ir-Regolament tal-Kunsill (UE) Nru 407/2010 tal-11 ta’ Mejju 2010 stabbilixxa l-Mekkaniżmu Ewropew ta' Stabbilizzazzjoni Finanzjarja (EFSM) fuq il-bażi tal-Artikolu 122(2)[20] tat-Trattat dwar il-Funzjonament tal-Unjoni Ewropea (TFUE) bl-appoġġ sħiħ tal-baġit tal-UE. L-ammont massimu disponibbli taħt il-mekkaniżmu huwa ta’ EUR 60 biljun. L-assistenza finanzjarja mill-Unjoni taħt l-EFSM tieħu l-forma ta’ għoti ta' self jew ta’ linja ta’ kreditu. Il-Kummissjoni hija awtorizzata biex f’isem l-Unjoni Ewropea tikkuntratta teħid ta' self fuq is-swieq kapitali jew ma’ istituzzjonijiet finanzjarji. L-attivazzjoni tal-mekkaniżmu huwa soġġett għal-kundizzjonalità qawwija, fil-kuntest ta’ programm ta’ appoġġ konġunt bejn l-UE u l-FMI. B’mod partikolari, l-assistenza finanzjarja mill-Unjoni tingħata permezz ta’ deċiżjoni adottata mill-Kunsill, li jaġixxi b’maġġoranza kwalifikata fuq proposta mill-Kummissjoni, liema deċiżjoni jkun fiha (a) it-termini ta' għoti ta' self/linja ta’ kreditu, (b) il-kundizzjonijiet ġenerali tal-politika ekonomika għall-assistenza finanzjarja u (c) il-programm ta’ aġġustament ippreparat mill-Istat Membru benefiċjarju biex jissodisfa l-kundizzjonijiet ekonomiċi marbuta mal-assistenza. Il-Kummissjoni u l-Istat Membru benefiċjarju jikkonkludu Memorandum ta’ Fehim (MtF) li jagħti d-dettalji tal-politika ekonomika ġenerali stabbilita mill-Kunsill. Imbagħad il-Kummissjoni tikkomunika l-MtF lill-Parlament Ewropew u lill-Kunsill. Il-kundizzjonijiet tal-politika ekonomika jiġu riveduti regolarment u jistgħu jiġu aġġustati jekk ikun hemm il-ħtieġa[21]. Il-Kummissjoni hija meħtieġa tirrapporta b’mod regolari lill-Kumitat Ekonomiku u Finanzjarju u lill-Kunsill dwar l-implimentazzjoni tar-Regolament tal-EFSM u dwar it-tkomplija tal-okkorrenzi eċċezzjonali li ġġustifikaw l-adozzjoni tieħu[22]. L-ewwel rapport ġie ppubblikat fit-30 ta’ Novembru 2010 u jikkonkludi li l-avvenimenti u ċ-ċirkostanzi eċċezzjonali għadhom jeżistu u għalhekk l-EFSM għandu jinżamm[23]. Il-Faċilità Ewropea ta’ Stabbiltà Finanzjarja (EFSF) Il-Faċilità Ewropea ta’ Stabbilita Finanzjarja (EFSF) inħolqot mill-Istati Membri taż-żona euro bħala kumpanija rreġistrata fil-Lussemburgu u hija proprjetà tagħhom, wara d-deċiżjonijiet li ttieħdu fid-9 ta’ Mejju 2010 fil-qafas tal-Kunsill tal-Ecofin. L-EFSF hija kapaċi toħroġ bonds garantiti mill-Istati Membri taż-żona euro sa massimu ta’ EUR 440 biljun għal on-lending lill-Istati Membri taż-żona euro li jkunu qegħdin f’diffikultà, soġġetti għall-kundizzjonijiet innegozjati mal-Kummissjoni flimkien mal-Bank Ċentrali Ewropew u l-FMI u li jridu jiġu approvati mill-Eurogroup. Is-self mill-EFSF mhuwiex kopert minn garanzija tal-baġit tal-UE. Il-Kummissjoni tipprovdi pariri u appoġġ lill-EFSF. Hija rrappreżentata fuq il-Bord tad-Diretturi u tikkoordina l-attivitajiet ta’ teħid ta' self tagħha stess mal-EFSF għall-finanzjament tal-programmi fejn it-tnejn huma involuti sabiex tottimizza l-attivitajiet tas-suq kapitali f’termini ta’ tajming. Operazzjonijiet bil-parteċipazzjoni tal-EFSM - Operazzjonijiet deċiżi fl-2010: L-Irlanda[24] Bi tweġiba għat-talba tal-awtoritajiet Irlandiżi fil-21 ta’ Novembru 2010, ġie deċiż appoġġ finanzjarju konġunt ta’ tliet snin mill-UE/l-FMI. Il-programm totali għall-Irlanda sejjer jammonta għal massimu ta’ EUR 85 biljun u sejjer jiġi żborżat f’bosta pagamenti. EUR 17.5 biljun sejrin jiġu ffinanzjati permezz ta’ kontribuzzjoni Irlandiża permezz ta’ buffer ta’ flus tat-Teżor u investimenti tal-Fond ta’ Riżerva Nazzjonali għall-Pensjonijiet. Il-bqija tal-pakkett ġenerali sejjer jiġi ffinanzjat mill-: - L-EFSM sa massimu ta’ EUR 22.5 biljuni[25]; - L-EFSF għal ammont sa massimu ta’ EUR 17.7 biljun; - Il-FMI għal ammont sa massimu ta’ EUR 22.5 biljuni; - Self bilaterali mir-Renju Unit (EUR 3.8 biljuni), l-Isvezja (EUR 0.6 biljuni) u d-Danimarka (EUR 0.4 biljuni). - Operazzjonijiet deċiżi wara t-tmiem tal-2010: Il-Portugall[26] Wara t-talba formali għall-assistenza finanzjarja li saret fis-7 ta’ April 2011 mill-awtoritajiet Portugiżi, fis-17 ta’ Mejju 2011, l-Eurogroup u l-Kunsill ftehmu fuq it-termini u l-kundizzjonijiet ta’ pakkett ta’ assistenza finanzjarja ta’ tliet snin. Il-pakkett finanzjarju sejjer ikopri l-ħtiġijiet finanzjarji tal-Portugall sa massimu ta’ EUR 78 biljun u sejjer jinqasam indaqs bejn: - L-EFSM għal ammont sa massimu ta’ EUR 26 biljun[27]; - L-EFSF għal ammont sa massimu ta’ EUR 26 biljun; - L-FMI għal ammont sa massimu ta’ EUR 26 biljun. L-ATTIVITAJIET TA’ TEħID TA' SELF TAL-UNJONI EWROPEA Deskrizzjoni Biex tiffinanzja l-attivitajiet ta’ għoti ta' self deċiżi mill-Kunsill, il-Kummissjoni għandha s-setgħa li tissellef fondi mis-swieq kapitali f’isem kemm l-Unjoni Ewropea kif ukoll l-Euratom. Għal kull strument (għoti ta' self tal-BtP, l-MFA u l-Euratom) it-tħaddim tal-mekkaniżmu ta’ teħid u għoti ta’self jiġi stabbilit skont il-bażi legali rispettiva tiegħu. Hemm rabta ‘back-to-back’ bejn l-operazzjoni ta’ teħid b’self u l-operazzjoni tal-għoti ta’ self relatata, li tiżgura li l-baġit tal-UE ma jieħu l-ebda riskju fir-rigward tar-rati tal-imgħax jew tal-kambju. It-teħid ta’ self pendenti jikkorrispondi mal-għoti tas-self pendenti. Tabella 3: It-teħid ta' self totali tal-Unjoni Ewropea — ammonti pendenti tal-kapital fl-aħħar ta’ kull sena matul il-perjodu 2002-2010(1) (EUR miljuni) KEFA i.l.(1) (2) | Euratom (1) | BtP | MFA | Total tal-Unjoni Ewropea | 2002 | 713 | 80 | 1,379 | 2,172 | 2003 | 431 | 105 | 1,372 | 1,908 | 2004 | 423 | 170 | 1,214 | 1,807 | 2005 | 440 | 385 | 1,080 | 1,905 | 2006 | 436 | 436 | 969 | 1,841 | 2007 | 400 | 474 | 786 | 1,660 | 2008 | 266 | 484 | 2,000 | 654 | 3,404 | 2009 | 214 | 481 | 9,200 | 584 | 10,479 | 2010 | 219 | 466 | 12,050 | 500 | 13,235 | (1)Ir-rati tal-kambju wżati huma dawk tal-31 ta’ Diċembru ta’ kull sena. (2)Il-Komunità Ewropea tal-Faħam u tal-Azzar ilha fi stat ta’likwidazzjoni mill-2002. L-aħħar bond maħruġ mill-KEFA jimmatura fl-2019. | BtP Il-ħruġ tal-bonds irnexxielu jikkonferma lill-UE bħala emittent maġġuri fis-suq tal-bonds normattiv f’euro. Il-bonds intlaqgħu tajjeb ħafna fis-suq. Minħabba li l-interess mill-investituri kien wieħed qawwi ħafna, il-bonds dejjem inħatfu malajr. Il-klassijiet importanti kollha ta’ investituri kienu rrappreżentati fit-tqassim finali, inklużi l-banek ċentrali, il-fondi ta’ investiment, it-teżori tal-banek u l-kumpaniji tal-assigurazzjoni[28]. Il-prezzijiet tal-bonds kienu qrib tal-aħjar fil-grupp ta’ referenza tagħhom, is-Settur tal-Aġenziji Sovrani u Supranazzjonali (SSA), konformi mal-entitajiet emittenti bħall-Bank Ewropew tal-Investimenti (BEI), "Kreditanstalt für Wiederaufbau" (KFW) u "société de financement de l’économie française" (SFEF). Il-prestazzjoni tas-suq sekondarju kienet ukoll waħda sodisfaċenti ħafna u kkonfermat il-pożizzjoni qawwija tal-UE bħala entità emitteni fil-ħruġ ta’ bonds ta' referenza tal-ewwel klassi. Tabella 4: Bonds tal-UE maħruġa matul l-2010[29] Pajjiż | Deskrizzjoni | Data tal-ħruġ | Data tal-Maturità | Daqs (EUR) | Kupun | Il-Latvja u r-Rumanija | UE 3.375/2019 | 11/03/2010 | 10/05/2019 | 1.5 bn | 3.375% | Ir-Rumanija | UE 2.375/2017 | 22/09/2010 | 22/09/2017 | 1.15 bn | 2.375% | Total | 2.65 bn | Operazzjoni waħda ta’ teħid ta' self saret fuq bażi ‘back-to back’ għall-iffinanzjar tar-raba’ (4) pagament ta’ EUR 200 miljun għal-Latvja: Tabella 5: Il-pjazzament privat tal-UE matul l-2010 Pajjiż | Deskrizzjoni | Data tal-ħruġ | Data tal-Maturità | Daqs (EUR) | Kupun | Il-Latvja | UE 2.875/2025 | 20/10/2010 | 20/10/2025 | 0.2 bn | 2.875% | MFA Fl-2010, ma kienx hemm operazzjonijiet ta’ teħid ta’ self taħt l-assistenza makrofinanzjarja. Euratom Fl-2010, ma kienx hemm operazzjonijiet ta’ teħid ta’ self taħt il-Euratom. IL-BANK EWROPEW TAL-INVESTIMENT L-Attivitajiet ta’għoti ta' self tal-BEI Self mogħti mill-BEI jew jiffinanzja proġetti individwali b’mod dirett jew lill-SMEs u l-proġetti lokali fuq skala iżgħar permezz ta’ intermedjarji finanzjarji . Fl-2010, il-volum totali tal-operazzjonijiet iffirmati mill-BEI laħaq EUR 72 biljun, ’l isfel b’9% meta mqabbel mal-livell rekord fl-2009, li jindika ritorn gradwali għas-sitwazzjoni ta’ qabel il-kriżi. Fir-rigward tad-distribuzzjoni ġeografika tal-għoti ta' self u l-kopertura mill-garanzija tal-baġit tal-UE: - Fl-UE: fl-Istati Membri tal-UE ġie iffirmat ammont ta’ EUR 63 biljun. Dan l-ammont mhuwiex kopert mill-garanzija tal-UE. - Barra mill-UE: ġew iffirmati EUR 9 biljuni barra mill-UE. Minn dan, il-garanzija tal-UE tkopri EUR 5 biljuni. L-attivitajiet ta’ għoti ta’ self tal-BEI għandhom impatt fuq il-baġit tal-UE meta huma akkompanjati minn garanziji tal-UE, sussidji fuq ir-rata tal-imgħax jew dispożizzjonijiet oħra ta’ qsim tar-riskju mal-UE/BEI. B’mod partikolari: Il-maġġoranza tas-self tal-BEI barra mill-UE jibbenefikaw minn garanzija tal-baġit tal-UE li tkopri r-riskju sovran jew dak politiku, filwaqt li r-riskju kummerċjali jittieħed mill-BEI. Rapport separat dwar l-attività ta’ għoti ta’ self estern tal-BEI fl-2010 sejjer jinħareġ mill-Kummissjoni matul it-tieni semestru tal-2011. Fl-istess waqt, il-BEI jammaniġja l-faċilitajiet tal-qsim tar-riskju li jinvolvu l-użu tal-baġit tal-UE biex jappoġġja politiki intra-UE (eż. Faċilità għat-Tqassim tar-Riskju Finanzjarju għal proġetti ta’ riċerka u żvilupp u Garanzija fuq Għoti ta' Self għall-proġetti tat-TEN-Transport)[30]. L-attivitajiet ta’ teħid b’self tal-BEI L-inċertezza tas-suq baqgħet għolja matul is-sena, u din għamlet l-emittenza diffiċli, b’mod partikolari għall-emittenza ta’ transazzjonijiet kbar u li jimmaturaw fuq medda itwal ta’ żmien. L-istabbiliment tal-EFSF u r-riformi ekonomiċi li twettqu kkontribwew biex tiġi restawrata l-fiduċja tas-swieq fl-emittenti tal-UE, minkejja li s-suq baqa’ vulnerabbli għar-riskji rikorrenti tar-rappurtaġġ midjatiku. Il-BEI kien kapaċi jinnaviga madwar din il-volatilità billi jaħtaf opportunitajiet għall-emittenza ta’ bonds ta' referenza u wetteq emittenza aktar immirata meta l-volatilità kienet għolja. Il-pożizzjoni qawwija kontinwa tal-BEI fis-suq iffaċilitat li dan isir. Konsegwentement, il-BEI kien kapaċi jilħaq l-objettivi tiegħu taħt il-programm ta’ finanzjament tal-2010 billi jiġbor l-ammont ta’ EUR 67 biljun fuq termini favorevoli. [1] Ir-Regolament tal-Kunsill (UE) Nru 407/2010 tal-11 ta’ Mejju 2010 stabbilixxa mekkaniżmu simili bl-appoġġ sħiħ tal-baġit tal-UE, il-Mekkaniżmu Ewropew ta' Stabbilizzazzjoni Finanzjarja (EFSM), biex jappoġġja l-Istati Membri taż-żona euro. [2] Ir-Regolament tal-Kunsill (KEE) Nru 397/75 tas-17 ta’ Frar 1975 li jistabbilixxi mekkaniżmu ġdid magħruf bħala l-Mekkaniżmu ta’ Self tal-Komunità (CLM) biex jgħin lil xi pajjiżi tal-KE jegħlbu żbilanċi mhux sostenibbli ta’ kontijiet kurrenti kkawżati mill-ewwel żieda qawwija fil-prezz taż-żejt. [3] Ir-Regolament tal-Kunsill (KE ) Nru 1360/2008 tat-2 ta’ Diċembru 2008 li jemenda r-Regolament (KE) Nru 332/2002 li jistabbilixxi faċilità li tipprovdi għajnuna finanzjarja għal żmien medju għall-bilanċi ta' pagamenti tal-Istati Membri. [4] Ir-Regolament tal-Kunsill (KE ) Nru 431/2009 tat-18 ta’ Mejju 2009 li jemenda r-Regolament (KE ) Nru 332/2002 li jistabbilixxi faċilità li tipprovdi għajnuna finanzjarja għal żmien medju għall-bilanċi ta’ pagament tal-Istati Membri. [5] Id-Deċiżjoni tal-Kunsill 2009/102/KE tal-4 ta’ Novembru 2008. [6] Id-Deċiżjoni tal-Kunsill 2009/290/KE tal-20 ta’ Jannar 2009. [7] Id-Deċiżjoni tal-Kunsill 2009/459/KE tas-6 ta’ Mejju 2009. [8] It-tielet (3) pagament ta’ EUR 1.2 biljun lir-Rumanija kien żborżat fl-24.03.2011 [9] Għadu ma ġiex ippubblikat għall-2010. Għall-2009, ara COM/2010/513, SEC/2010/1117. [10] Id-dħul gross nazzjonali per capita huwa propost bħala l-indikatur primarju. [11] Ara r-Regolament tal-Kunsill (KE , Euratom) Nru 480/2009. S’issa ma ġiet rreġistrata l-ebda inadempjenza fis-self tal-MFA. [12] Minkejja li ripagament fuq it-teħid ta’ self huwa kopert mill-garanzija tal-baġit tal-UE, il-Fond ta’ Garanzija jaġixxi bħala buffer tal-likwidità li jipproteġi lill-baġit tal-UE kontra r-riskju ta’ sejħiet b’riżultat ta’ inadempjenza ta’ pagamenti. Għal rapport komprensiv dwar il-funzjonament tal-Fond, ara COM(2010)418 u d-Dokument ta’ Ħidma tal-Persunal li jakkompanjah (SEC(2010)968). [13] Id-Deċiżjoni Nru 388/2010/UE tal-Parlament Ewropew u tal-Kunsill tas-7 ta’ Lulju 2010 li tipprovdi għajnuna makrofinanzjarja lill-Ukrajna (ĠU L 179 tal-14.07.2010, p.1). [14] Fir-rigward tal-implimentazzjoni tal-assistenza fis-seħħ ta’ għoti finanzjarju, f’Jannar u f’Awwissu saru pagamenti ta’ EUR 7.7 miljuni u EUR 23 miljun favur il-Ġeorġja. Barra minn hekk, f’Settembru ġew żborżati EUR 30 miljun, favur il-Kosovo u l-ewwel pagament tal-EUR 40 miljun, favur ir-Repubblika tal-Moldova ġie żborżat f’Diċembru 2010. [15] L-elementi ewlenin tal-kundizzjonalità tal-politika ġew stabbiliti fid-Deċiżjoni tal-Kunsill tal-10 ta’ Mejju 2010 indirizzata lill-Greċja bil-għan li ssaħħaħ u tapprofondixxi s-sorveljanza fiskali u tavża lill-Greċja biex tieħu miżuri għat-tnaqqis tad-defiċit meqjusa meħtieġa biex jirrimedjaw is-sitwazzjoni ta’ defiċit eċċessiv (2010/320/UE). Il-kundizzjonalità kienet ulterjorment iddettaljata f’Memorandum ta’ Fehim konkluż bejn l-awtoritajiet Griegi u l-Kummissjoni f’isem l-Istati Membri taż-żona euro. [16] Li minnhom EUR 38 biljun kienu żborżati sa Marzu 2011. [17] Li minnhom EUR 14.6 biljun kienu żborżati sa Marzu 2011. [18] Dawn il-kompiti jinkludu inter alia, f’isem u taħt l-istruzzjoni tal-Istati Membri taż-żona euro li qegħdin jipprovdu l-appoġġ, in-negozjati u l-iffirmar ta’ Ftehim dwar il-Faċilità ta' Għoti ta’ Self mal-Greċja, il-ftuħ ta’ kont mal-BĊE f’isem il-Mutwanti, u l-użu ta’ dak il-kont għall-ipproċessar tal-pagamenti kollha f’isem il-Mutwanti u mill-Mutwatarju, il-koordinazzjoni tal-proċess għall-iżborżimenti, ċerti kalkoli, distribuzzjoni tal-pagamenti fost il-Mutwanti u l-għoti ta’ informazzjoni lill-Mutwanti fir-rigward ta’ ksur tal-Ftehim tal-Faċilità ta' Għoti ta’ Self jew talbiet għal eżenzjonijiet jew emendi tagħhom. [19] http://www.consilium.europa.eu/uedocs/cms_data/docs/pressdata/EN/genaff/114338.pdf L-Art. [20] L-Artikolu 122.2 tat-TFUE jipprevedi appoġġ finanzjarju għall-Istati Membri f’diffikultajiet ikkawżati minn ċirkostanzi eċċezzjonali barra mill-kontroll tal-Istati Membri. [21] Ir-reviżjoni hija mmexxija mill-Kummissjoni, f’konsultazzjoni mal-BĊE, mill-inqas kull sitt xhur. Kwalunkwe tibdil li jista’ jkun meħtieġ għall-programm ta’ aġġustament jiġi diskuss mal-Istat Membru benefiċjarju. Il-Kunsill, li jaġixxi b’maġġoranza kkwalifikata fuq proposta mill-Kummissjoni, jiddeċiedi fuq kwalunkwe aġġustament li għandu jsir lill-kundizzjonijiet ġenerali inizjali tal-politika ekonomika u japprova l-programm rivedut ta’ aġġustament kif imħejji mill-Istat Membru benefiċjarju. [22] Ir-rapport għandu jiġi sottomess fi żmien sitt xhur wara d-dħul fis-seħħ tar-Regolament tal-Kunsill (UE) Nru 407/2010 u fejn ikun xieraq kull sitt xhur wara (l-Artikolu 9 tar-Regolament). [23] http://eur-lex.europa.eu/LexUriServ/LexUriServ.do?uri=COM:2010:0713:FIN:EN:PDF [24] Deċiżjoni ta’ Implimentazzjoni tal-Kunsill Nru 77/2011/UE tas-7 ta’ Diċembru 2010 dwar l-għoti ta’ assistenza finanzjarja tal-Unjoni lill-Irlanda (ĠU L 30 ta’ 4.02.2011, p.34). [25] Fit-12 ta’ Jannar 2011, kien żborżat l-ewwel pagament ta’ EUR 5 biljuni lill-Irlanda. Sa Ġunju 2011, kienu żborżati EUR 11.4 biljuni. [26] Id-Deċiżjoni ta’ Implimentazzjoni tal-Kunsill Nru 344/2011/UE tat-30 ta’ Mejju 2011 dwar l-għoti ta’ assistenza finanzjarja tal-Unjoni lill-Portugall (ĠU L 159 tat-30.05.2011, p.88). [27] Fil-31 ta’ Mejju 2011, ġie żborżat l-ewwel pagament ta’ EUR 1.75 biljun lill-Portugall. Sa Ġunju 2011, kienu żborżati EUR 6.5 biljuni. [28] Aktar informazzjoni dwar l-operazzjonijiet ta’ teħid ta' self tal-UE hija pprovduta fil-preżentazzjoni tal-investitur: http://KE .europa.eu/economy_finance/eu_borrower/documents/eu_investor_presentation_18_may_2011_rev.pdf [29] http://KE .europa.eu/economy_finance/financial_operations/market/borrowing/benchmark_issues_2015-16_en.htm [30] Il-Kummissjoni tirrapporta lill-Kunsill u lill-Parlament dwar l-implimentazzjoni tal-istrumenti finanzjarji ġodda ffinanzjati mill-baġit tal-UE fuq bażi annwali fil-qafas ta’ eżerċizzju baġitarju annwali, f’konformità ma’ punt 49 tal-Ftehim Inter-Istituzzjonali bejn il-KE, il-PE u l-Kunsill.